**Kohtla-Järve Linnavalitsuse kaasava eelarve konkursikomisjoni koosoleku protokoll nr 1**

Kohtla-Järve Linnavalitsuse kaasava eelarve konkursikomisjoni koosolek (edaspidi Koosolek) toimus Zoom´is 11.08.2021

Võtsid osa:

* konkursikomisjoni esimees Riina Ivanova;
* konkursikomisjoni liikmed: Viktoria Tsventarnaja, Igor Berezin, Tatjana Pedius, Ilona Heinsalu, Ilona Mahharamova, Merike Peri, Ene Kruzman, Uljana Zaidentsal

Koosolekut protokollis: Uljana Zaidentsal

Koosolekule oli kutsutud: idee esitaja Kirill Kõpp (puudus)

Koosolek algas kell 13.30 ja lõppes kell 13:50.

**Päevakord:**

1. Kaasava eelarve raames esitatud idee „Meedikutetöö auks memoriaalkuju“ tutvustamine esitaja poolt ja arutelu (kas esitatud idee vastab kaasava eelarve tingimustele) ja komisjoni poolt esitatud küsimustele vastamine;
2. Komisjoni poolt otsustamine, kas idee jätkab kaasava eelarve edasises protsessis (ehk kas idee suunatakse edasi avalikustamisele Kohtla-Järve linna ametlikul kodulehel ja avalikule arutamisele).

**Kuulati:**

1. Arvestades, et idee esitaja ei ole tulnud koosolekule, otsustas komisjon jätkata idee arutelu komisjoni liikmetega, arutledes järgmisi küsimusi:
   1. **Küsimus: Kas idee elluviimine mahub ettenähtud eelarvesse (s.o 45 000 eurot)?**

**Vastus:** Juhul kui antud idee võidab, siis edasiseks idee realiseerimiseks on vaja korraldada riigihange, et leida ideeobjekti teostaja. Antud küsimusele ei saa praegu „jah“ või „ei“ vastata, kuna idee realiseerimise lõplik summa selgub alles pärast idee konkursi ja riigihanke läbiviimist, ning pakkumuste saamist.

* 1. **Küsimus: Kas idee realiseerimiseks on sobiv asukoht?**

**Vastus:** Asukoht on ebaselge, kuna idee esitaja poolt oli märgitud umbkaudne asukoht.

Selleks, et idee esitaja saaks konkretiseerida ideeobjekti asukohta, oli ta kutsutud arutelule, millele ta ei tulnud. Seega, hetkel jääb antud küsimus avatuks. Juhul kui objekti asukoht on eraomandis, siis on vajalik maa omaniku nõusolek, aga kui maa on linna omandis, siis on vaja määratleda, kus võiks asuda ideeobjekt. Hetkel ei ole asukoht määratletud.

* 1. **Küsimus: Kas ideeobjekt pakub avalikku huvi?**

**Vastus:** Võimalik, et antud idee objekt pakub huvi osale elanikkonnast.

* 1. **Küsimus: Kui suur on kasusaajate arv?**

**Vastus:** Täpsemalt ei saa vastata, ehk mõnele elanikegrupile antud objekt võiks pakkuda huvi.

* 1. **Küsimus: Kas peale idee elluviimist tulevad Kohtla-Järve linnale lisakulutused järgnevatel aastatel?**

**Vastus:** Peale idee elluviimist tulevad Kohtla-Järve linnale lisakulutused, kuid suurus on praegu ebaselge (näiteks: objekti hooldamine, puhastamine, objekti ümbruses muru niitmine jne).

* 1. **Küsimus: Kui idee objekti investeeringute maht on suurem kui eelarvega on ettenähtud, siis kust tuleb lisafinantseerimine?**

**Vastus:** Idee objekti esitaja kommentaar puudub, kuid see, mis puudutab lisafinantseerimist Kohtla-Järve linna poolt, siis Kohtla-Järve linn ei ole planeerinud objekti lisafinantseerimist linna poolt. Kõik esitatud objektid peavad mahtuma ettenähtud kaasava eelarve piiridesse (45 000 eurot).

* 1. **Küsimus: Kas idee objekt on avalikus tasuta kasutuses?**

**Vastus:** Jah

* 1. **Küsimus: Kas idee elluviimiseks ettenähtud ajaga, saab projekt olema täiesti valmis? Kas mahub ajagraafikusse? Kas idee realiseerimine ei võtta tavapärasemast rohkem aega (nt võimalikud nõusolekud, kooskõlastused, kokkulepped jne)?**

**Vastus:** Praegu on ebaselge, kuna vastus otseselt on seotud riigihanke korraldamisega ja sõltub riigihanke tulemusest. Objekti asukoha kooskõlastamise tähtaeg on samuti ebaselge.

* 1. **Küsimus: Kas ideel puudub äriline kasu?**

**Vastus:** Jah, äriline kasu puudub.

* 1. **Küsimus: Kas idee objekt on „ajutise iseloomuga“?**

**Vastus:** Ei ole, objekt on püsiv.

Kokkuvõtte: Idee saab olla realiseeritud, tingimusel, et objekti realiseerimine mahub kaasava eelarve piiridesse, ehk objekti realiseerimise summa ei tohi ületada 45 000 eurot, ning ideeobjekti esitaja poolt on antud täpne ideeobjekti paigaldamise asukoht (vajadusel saadud kõik võimalikud kirjalikud nõusolekud maa omaniku poolt, juhul kui objekti paigaldamise territoorium ei ole Kohtla-Järve linna omandis). Komisjon peab vajalikuks märkima, et idee esitaja poolt objekti eskiis ei olnud esitatud, oli antud objekti kirjeldus. Seega, objekti kuju selgub alles peale riigihanke läbiviimist.

**Otsustati:**

1. Hääletamise teel komisjon otsustas ühehäälselt, et idee jätkab kaasava eelarve edasises protsessis, suunatakse avalikustamisele Kohtla-Järve linna ametlikul kodulehel ja avalikule arutamisele.